
ΕΛΛΗΝΙΚΗ ΔΗΜΟΚΡΑΤΙΑ

ΝΟΜΟΣ ΗΛΕΙΑΣ

ΔΗΜΟΣ ΠΥΡΓΟΥ

ΔΗΜΟΤΙΚΟ ΣΥΜΒΟΥΛΙΟ

Α Π Ο Σ Π Α Σ Μ Α

  
Από το πρακτικό της υπ’ αριθμ. 12ης (τακτικής) συνεδρίασης του Δημοτικού Συμβουλίου του Δήμου Πύργου

Αριθ. Αποφ.  228/2012
ΘΕΜΑ:  Καθορισμός του τρόπου εκτέλεσης της υπηρεσίας της μεταφοράς μαθητών για το έτος 2012-2013 με δημοπρασία (αριθ. μελ 32/12)
    Στον Πύργο και στο Δημοτικό Κατάστημα σήμερα στις 27                                                                   του μηνός Ιουνίου, του έτους 2012, ημέρα Τετάρτη και ώρα 19.30 μ.μ το Δημοτικό Συμβούλιο Πύργου, συνήλθε σε τακτική συνεδρίαση, κατόπιν της με αριθ. πρωτ. 29509/21-6-2012 έγγραφης πρόσκλησης του Προέδρου του κ. Ευσταθίου Καννή, που επιδόθηκε σε κάθε Δημοτικό Σύμβουλο χωριστά και στο Δήμαρχο, όπως προβλέπουν οι διατάξεις του άρθρου 67 του Ν. 3852/10 (ΦΕΚ Α΄87/7-6-2010).

    Παρόντος και του Δημάρχου κ. Μάκη Παρασκευόπουλου, o Αντιπρόεδρος του Δ.Σ κ. Βασίλειος Σεϊντής, ως νόμιμος αναπληρωτής του Προέδρου [άρθρο 69 παρ. 2 του Ν. 3852/10 (ΦΕΚ Α΄87/7-6-2010)] ο οποίος προσήλθε στη συνεδρίαση κατά τη συζήτηση του 3ου θέματος της ημερήσιας διάταξης, κήρυξε την έναρξη της συνεδρίασης, αφού προηγουμένως διαπίστωσε νόμιμη απαρτία, δεδομένου ότι σε σύνολο 33 μελών βρέθηκαν παρόντα 29 και ονομαστικά οι κ.κ:

ΠΑΡΟΝΤΕΣ: 

1. Καννής Ευστάθιος – Πρόεδρος[προσήλθε στο 3ο θέμα της Η.Δ], 2. Σεϊντής Βασίλειος - Αντιπρόεδρος, 3. Τζουανόπουλος Δημήτριος – Γραμματέας, 4. Καράμπελας Αντώνιος, 5. Παναγόπουλος Ιωάννης, 6. Παναγόπουλος Βασίλειος, 7. Αργυρόπουλος Ιωάννης του Γεωργίου, 8. Αριστειδόπουλος Χαράλαμπος, 9. Βαρελάς Ιωάννης, 10. Θεοδωρέλος – Χαρίτος Γεώργιος,  11. Δημουλιάς Λεωνίδας, 12. Κωνσταντόπουλος Σπυρίδων, 13. Τζίνη Διονυσία, 14. Φραγκαντώνης Παναγιώτης[προσήλθε στο 3ο θέμα προ Η.Δ], 15. Μπίρμπας Κων/νος, 16. Ανδρικόπουλος Ανδρέας, 17. Ανδρικόπουλος Φώτιος, 18. Αντωνέλος Δημήτριος, 19. Αργυρόπουλος Ιωάννης του Παναγιώτη, 20. Μποσμής Κων/νος, 21. Ρωμαίος Στέφανος, 22. Δημόπουλος Φώτης, 23. Ανδριόλας Γεώργιος, 24. Κουρμπανάς Γεώργιος, 25. Γεράνιος Κων/νος, 26. Αγγελακοπούλου Ανδριάνα, 27. Γιάνναρος Χρήστος – Επικεφαλής της παράταξης «Λαϊκή Συσπείρωση», 28. Καραμπέτσος Αθανάσιος, 29. Σκαρτσιάρης Πάνος – ανεξάρτητος Δημοτικός Σύμβουλος.

ΑΠΟΝΤΕΣ:
1. Λιατσής Γαβριήλ – Επικεφαλής της Μείζονος Μειοψηφίας, 2.  Γιαννακούλιας Θεόδωρος, 3. Λιατσής Δημήτριος, 4. Σεφερλής Ιωάννης – Επικεφαλής της παράταξης «Ανταρσία στο Δήμο Πύργου», οι οποίοι δεν προσήλθαν στη συνεδρίαση, αν και η πρόσκληση τους επιδόθηκε νομίμως.

Στη συνεδρίαση για την τήρηση των πρακτικών παρίστατο η υπάλληλος του Δήμου Π. Λιβέρη.

---------

Ακολούθως ο Πρόεδρος έθεσε υπόψη του Δημοτικού Συμβουλίου το 4ο θέμα της ημερήσιας διάταξης με τίτλο: «Καθορισμός του τρόπου εκτέλεσης της υπηρεσίας της μεταφοράς μαθητών για το έτος 2012-2013 με δημοπρασία (αριθ. μελ 32/12)» και παραχώρησε το λόγο στον Αντιδήμαρχο κ. Ιωάννη Παναγόπουλο, ο οποίος εισηγούμενος το θέμα ανέφερε:

[ Προτείνεται να καθοριστεί ο τρόπος εκτέλεσης της υπηρεσίας της μεταφοράς μαθητών Πρωτοβάθμιας και Δευτεροβάθμιας Εκπαίδευσης, για το έτος 2012-2013 με δημοπρασία.

 Για το σκοπό αυτό έχει συνταχθεί από τη Δ/νση Τεχνικών Υπηρεσιών του δήμου, η υπ’ αριθ. 32/12 μελέτη η οποία στηρίζεται σε έγγραφα των διευθυντών των σχολείων του δήμου, σε συνδυασμό με τον υπολογισμό των αποστάσεων των δρομολογίων σε χιλιόμετρα, βασισμένη στις περιγραφές των δρομολογίων και τις διευθύνσεις όπου διαμένουν οι μαθητές που εξυπηρετούνται απ’ αυτά.

 Η συνολική δαπάνη της εν λόγω υπηρεσίας ανέρχεται στο ποσό των 687.771,34€ με το ΦΠΑ [13%]. Στον προϋπολογισμό του δήμου υπάρχει εγγεγραμμένη πίστωση υπό Κ.Α εξόδου 15.6413 με τίτλο «Μεταφορά μαθητών Πρωτοβάθμιας – Δευτεροβάθμιας Εκπαίδευσης» ποσού 939.509,66€».

Κατόπιν των ανωτέρω ο Πρόεδρος κάλεσε το Σώμα ν’ αποφασίσει επί της εισήγησης του Αντιδημάρχου.                               

Το Δημοτικό Συμβούλιο Πύργου,
          λαμβάνοντας υπόψη: 

· τις διατάξεις του άρθρου 94 του Ν.3852/10 παρ. 4 περ. 18  (ΦΕΚ 87/2010 τεύχος Α΄) βάσει των οποίων προστέθηκε στις αρμοδιότητες των δήμων, η μεταφορά μαθητών από τον τόπο διαμονής στο σχολείο φοίτησης, περιλαμβανομένης της μεταφοράς των μαθητών σχολείων ειδικής αγωγής, καθώς και της μεταφοράς και σίτισης μαθητών μουσικών και καλλιτεχνικών λυκείων 
· τις διατάξεις του άρθρου 65 του Ν. 3852/10 «Αρμοδιότητες του δημοτικού Συμβουλίου»

· την υπ’ αριθ.52/5224/15-12-2011 Εγκύκλιο του Υπουργείου Εσωτερικών
· Το Π.Δ 28/80 «Περί εκτελέσεως έργων και προμηθειών ΟΤΑ»
· Το Ν. 2286/95 «Προμήθειες του δημοσίου τομέα και ρυθμίσεις συναφών θεμάτων»

· την 32/12 μελέτη της Δ/νσης Τεχνικών Υπηρεσιών του δήμου
· την εισήγηση του Αντιδημάρχου κ. Ιωάννη Παναγόπουλου, μετά από διαλογική συζήτηση, 

Ομόφωνα α π ο φ α σ ί ζ ε ι 

1. Καθορίζει να εκτελεσθεί η υπηρεσία της μεταφοράς μαθητών Πρωτοβάθμιας – Δευτεροβάθμιας Εκπαίδευσης για το έτος 2012-2013, με δημοπρασία.
· Η συνολική δαπάνη, σύμφωνα με την 32/12 μελέτη της Δ/νσης Τ.Υ του δήμου, ανέρχεται στο ποσό των 687.771,34€ με ΦΠΑ [13%].

· Στον προϋπολογισμό του δήμου οικ. έτους 2012, για το σκοπό αυτό υπάρχει εγγεγραμμένη πίστωση υπό Κ.Α εξόδου 15.6413.
2. Παραπέμπει το θέμα στην Οικονομική Επιτροπή, η οποία  με απόφασή της θα προβεί στην κατάρτιση και έγκριση των όρων διακήρυξης της δημοπρασίας.


Οι Δημοτικοί Σύμβουλοι κ.κ. Θεοδωρέλος – Χαρίτος Γεώργιος, Τζίνη Διονυσία, Μπίρμπας Κων/νος, Γιάνναρος Χρήστος, Καραμπέτσος Αθανάσιος και Σκαρτσιάρης Πάνος, είχαν αποχωρήσει απ’ τη συνεδρίαση, πριν ο Πρόεδρος θέσει το θέμα προς συζήτηση και έγκριση.

Η παρούσα απόφαση έλαβε αύξοντα αριθμό 228/2012.

Για το σκοπό αυτό συντάχθηκε το παρόν πρακτικό που υπογράφεται ως ακολούθως:   

 Ο ΠΡΟΕΔΡΟΣ                           ΤΑ ΜΕΛΗ               Ο ΓΡΑΜΜΑΤΕΑΣ

  Ε. ΚΑΝΝΗΣ                                                         Δ. ΤΖΟΥΑΝΟΠΟΥΛΟΣ

Ακριβές Απόσπασμα

εκ των πρακτικών του Δ.Σ.

Πύργος 6  – 7 - 2012
Ο ΔΗΜΑΡΧΟΣ

ΜΕΔ

